CELEX: 32019D0385
Language: et
Date: 2019-03-04 00:00:00
Title: Nõukogu otsus (EL) 2019/385, 4. märts 2019, Euroopa Liidu ja Côte d'Ivoire'i Vabariigi vahelise kalandusalase partnerluslepingu rakendamise protokolli (2018–2024) sõlmimise kohta

12.3.2019   
               
               
                  ET
               
               
                  Euroopa Liidu Teataja
               
               
                  L 70/1
               
            
         NÕUKOGU OTSUS (EL) 2019/385,
         4. märts 2019,
         Euroopa Liidu ja Côte d'Ivoire'i Vabariigi vahelise kalandusalase partnerluslepingu rakendamise protokolli (2018–2024) sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 punktidega a ja v ning artikli 218 lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Nõukogu võttis17. märtsil 2008 vastu määruse (EÜ) nr 242/2008 (2) Côte d'Ivoire'i Vabariigi ja Euroopa Ühenduse vahelise kalandusalase partnerluslepingu (3) sõlmimise kohta („leping“). Lepingut on seejärel automaatselt pikendatud ja see on endiselt jõus.
                  
               
                     (2)
                  
                  
                     Lepingu viimase protokolli kehtivus lõppeb 30. juunil 2018.
                  
               
                     (3)
                  
                  
                     Komisjon on pidanud liidu nimel läbirääkimisi lepingu rakendamise uue protokolli üle („protokoll“). Protokoll parafeeriti 16. märtsil 2018.
                  
               
                     (4)
                  
                  
                     Kooskõlas nõukogu otsusega (EL) 2018/1069 (4). kirjutati protokollile alla 1. augustil 2018, tingimusel et see sõlmitakse hilisemal kuupäeval.
                  
               
                     (5)
                  
                  
                     Protokolli kohaldatakse ajutiselt alates selle allkirjastamise kuupäevast.
                  
               
                     (6)
                  
                  
                     Protokolliga võimaldatakse liidul ja Côte d'Ivoire'i Vabariigil („Côte d'Ivoire“) teha ühtlasi tihedamat koostööd, et arendada säästvat kalanduspoliitikat, kalavarude vastutustundlikku kasutust Côte d'Ivoire'i vetes ja Côte d'Ivoire'i jõupingutusi sinise majanduse arendamisel.
                  
               
                     (7)
                  
                  
                     Protokoll tuleks heaks kiita.
                  
               
                     (8)
                  
                  
                     Lepingu artikliga 9 asutatakse ühiskomitee („ühiskomitee“), kelle ülesanne on lepingu rakendamise kontrollimine. Lisaks võib ühiskomitee kooskõlas protokolli artikli 5 lõikega 4 ning artiklitega 6 ja 7 heaks kiita teatavad protokolli muudatused. Selliste muudatuste heakskiitmise hõlbustamiseks tuleks anda komisjonile volitus need muudatused teatavatel tingimustel lihtsustatud korras heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Côte d'Ivoire'i vahelise kalandusalase partnerluslepingu rakendamise protokoll (2018–2024) kiidetakse liidu nimel heaks (5).
         
         
            Artikkel 2
            Nõukogu eesistuja esitab liidu nimel protokolli artiklis 14 sätestatud teate.
         
         
            Artikkel 3
            Võttes arvesse käesoleva otsuse lisas esitatud sätteid ja tingimusi, on komisjon volitatud liidu nimel heaks kiitma protokolliga loodud ühiskomitee poolt vastu võetud muudatused.
         
         
            Artikkel 4
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 4. märts 2019
            
               
                  Nõukogu nimel
               
               
                  eesistuja
               
               A. ANTON
            
         
         
            (1)  12. veebruari 2019. aasta nõusolek (Euroopa Liidu Teatajas seni avaldamata).
         
            (2)  Nõukogu 17. märtsi 2008. aasta määrus (EÜ) nr 242/2008 Euroopa Ühenduse ja Côte d'Ivoire'i Vabariigi vahelise kalandusalase partnerluslepingu sõlmimise kohta (ELT L 75,18.3.2008, lk 51).
         
            (3)  ELT L 48, 22.2.2008, lk 41.
         
            (4)  Nõukogu 26. juuli 2018. aasta otsus (EL) 2018/1069 Euroopa Liidu ja Côte d'Ivoire'i Vabariigi vahelise kalandusalase partnerluslepingu ja selle rakendamise protokolli (2018–2024) Euroopa Liidu nimel allkirjastamise kohta (ELT L 194, 31.7.2018, lk 1).
         
            (5)  Protokoll on avaldatud ELT L 194, 31.7.2018, lk 3 koos allkirjastamise otsusega.
      
      
         
            LISA
            
               VOLITUSE ULATUS JA MENETLUS ÜHISKOMITEES VÕETAVA LIIDU SEISUKOHA KINDLAKSMÄÄRAMISEKS
            
            
                     
                        1)
                     
                     
                        Komisjonile on antud volitus pidada Côte d'Ivoire'i Vabariigiga läbirääkimisi ning vajaduse korral ja järgides punkti 3, kiita heaks protokolli muudatused, mis hõlmavad järgmisi küsimusi:
                        
                                    a)
                                 
                                 
                                    kalapüügivõimaluste ja seotud sätete läbivaatamine vastavalt protokolli artiklitele 6 ja 7;
                                 
                              
                                    b)
                                 
                                 
                                    valdkondliku toetuse rakenduskorra muutmine vastavalt protokolli artiklile 6;
                                 
                              
                                    c)
                                 
                                 
                                    ühiskomitee pädevusse kuuluvad majandamismeetmed vastavalt protokolli artikli 5 lõikele 4.
                                 
                              
                  
                     
                        2)
                     
                     
                        Lepingu kohaselt moodustatud ühiskomitees liit
                        
                                    a)
                                 
                                 
                                    toimib kooskõlas eesmärkidega, mida liit taotleb ühise kalanduspoliitika raames;
                                 
                              
                                    b)
                                 
                                 
                                    edendab seisukohti, mis on kooskõlas piirkondlike kalandusorganisatsioonide poolt vastu võetud asjaomaste eeskirjadega rannikuriikidega ühise haldamise raames.
                                 
                              
                  
                     
                        3)
                     
                     
                        Kui ühiskomitee koosolekul on kavas vastu võtta otsus punktis 1 osutatud protokolli muudatuste kohta, võetakse vajalikud meetmed selleks, et liidu nimel võetavas seisukohas oleks arvesse võetud uusimaid statistilisi, bioloogilisi ja muid asjakohaseid komisjonile edastatud andmeid.
                        Sel eesmärgil ja nimetatud andmetele tuginedes edastavad komisjoni talitused piisava ajavaruga enne asjaomast ühiskomitee koosolekut nõukogule või nõukogu ettevalmistavatele organitele analüüsimiseks ja heakskiitmiseks dokumendi, milles on esitatud liidu kavandatava seisukoha üksikasjad.
                     
                  
                     
                        4)
                     
                     
                        Punkti 1 alapunktis a osutatud küsimustes on liidu kavandatava seisukoha heakskiitmiseks nõukogus vajalik kvalifitseeritud häälteenamus. Muudel juhtudel loetakse ettevalmistavas dokumendis kavandatav liidu seisukoht heaks kiidetuks, kui blokeeriva vähemusega võrdne arv liikmesriike ei avalda selle suhtes vastuseisu nõukogu ettevalmistava organi koosolekul või 20 päeva jooksul ettevalmistava dokumendi kättesaamisest, olenevalt sellest, kumb sündmus leiab aset varem. Vastuseisu korral edastatakse küsimus lahendamiseks nõukogule.
                     
                  
                     
                        5)
                     
                     
                        Kui edasiste koosolekute käigus, sealhulgas kohapeal, ei suudeta kokkulepet saavutada, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele.
                     
                  
                     
                        6)
                     
                     
                        Komisjonil palutakse võtta õigel ajal ühiskomitee otsuse suhtes vajalikud järelmeetmed, sealhulgas asjakohasel juhul asjaomase otsuse avaldamine Euroopa Liidu Teatajas ning kõnealuse otsuse rakendamiseks vajalike ettepanekute esitamine.